POEMES

L'ELEFANT

Salut i alegria.

Jo sóc l'elefant

el forçut més gran

que la terra cria.

Per plans i muntanyes duc al meu davant

la trompeta, dansant

entre dues banyes.

EL ROSSINYOL

A dalt d'un pi

hi ha un rossinyol que sempre esta

de panxa al sol.

Quan es fa fosc

i el sol se'n va

el rossinyol

no vol cantar.

L'OCELL

Plega't plega't paperet

que farem un ocellet.

Plega't plega't paperó

que farem un ocelló

ADÉU ORENETES

Adéu, orenetes.

Torneu l'any que ve.

La branca florida

traurà el cirerer.

Rovell a les teules;

silenci del niu.

Sou fora vosaltres

és fora l'estiu.

EL MUSSOL

Jo tinc cara de set ciències

i visc, de dia, ensopit!

totes les meves sentencies

les penso, immòbil, de nit.

ELS CARGOLS

Amb la caseta a l'esquena

caminen a poc a poc,

si la pluja els treu de pena

amb el sol no van enlloc.

L'ARANYA FILA

Nit de juny. L'aranya fila

i les hores van passant;

l'aranya compta tranquil.la

i la tela es va fent gran.

 LA PAPALLONA

La papallona tan àgil

xucla el nèctar de les flors

és pintada amb vius colors,

però tota ella és molt fràgil. 4

EL POP

Porta caputxa i es mulla,

té un sac de tinta i no es taca,

no sap escriure ni un mot,

té tres lletres i es diu pop

EL MEU CAVALL

El caval1 és elegant

i no passa mai de moda,

per més que hom hagi inventat

nous vehicles amb la roda.

MONA

Amb una ma m'agafo a l'arbre,

amb l'altra em grato el cap,

amb l'altra em menjo un plàtan

i amb l'altra faig pessigolles

                           al meu ninó